સ્પુતનિક-V : કોરોનાની રશિયન રસીની ભારત માટે કિંમત જાહેર, કેટલામાં અને ક્યારે મળશે?\nભારતમાં કોવૅક્સિન અને કોવિશિલ્ડ બાદ કોરોનાની રશિયન રસી સ્પુતનિક વી મળી શકશે.

રશિયન સ્પુતનિક-Vના ભારતીય પાર્ટનર ડૉ. રેડ્ડીઝ લૅબોરેટરીએ પ્રેસનોટમાં જણાવ્યું હતું કે રસીની કિંમત 948 રૂપિયા હશે અને તેની પર પાંચ ટકા બીજો જીએસટી લાગશે.

પ્રેસનોટમાં એમ પણ જણાવવામાં આવ્યું હતું કે સ્પુતનિક-Vને સેન્ટ્રલ ડ્રગ લૅબોરેટરી દ્વારા 13 મેના રોજ પરવાનગી આપી દેવામાં આવી હતી. 

ઉપરાંત હાલ ભારતના છ ઉત્પાદનકર્તા સાથે આના ઉત્પાદનને લઈને ચર્ચા ચાલી રહી છે.

Twitter કન્ટેન્ટ પૂર્ણ, 1

સ્પુતનિક-V એ ટ્વીટ કરીને જણાવ્યું હતું કે સ્પુતનિક-V એવી પહેલી વિદેશી રસી બની છે કે જેનો ઉપયોગ ભારતમાં કરવામાં આવશે.

ડૉ. રેડ્ડીઝ્ લૅબોરેટરીએ કહ્યું છે કે રસીની જે કિંમત હાલ નક્કી થઈ છે તે ઇમ્પોર્ટેડ ડોઝની કિંમત છે. આગામી દિવસોમાં સ્થાનિક સ્તરે ઉત્પાદન થતાં આની કિંમત ઘટી શકે છે. 

આ ઉપરાંત આગામી દિવસોમાં રસીની આયાત પણ કરવામાં આવશે.

રશિયામાં બનેલી કોરોના વાઇરસની સ્પુતનિક-V રસીની પ્રથમ ખેપ 1મેએ ભારત આવી પહોંચી હતી. ડૉ. રેડ્ડીઝ્ લૅબોરેટરીના જણાવ્યા અનુસાર દોઢ લાખ ડોઝની પ્રથમ ખેપ હૈદરાબાદ પહોંચી હતી.

સ્પુતનિક રસી 92 ટકા સુરક્ષિત

સ્પુતનિક V

નોંધનીય છે કે ગત માસના પ્રારંભે ભારતમાં રસી સંબંધિત બાબતોના નિષ્ણાતોની સમિતિ 'સબજેક્ટ ઍક્સપર્ટ કમિટી' (SEC)એ રશિયન રસી સ્પુતનિક-Vના ઇમર્જન્સી ઉપયોગ માટેની હૈદરાબાદની ડૉ. રેડ્ડીઝ લૅબની અરજી સ્વીકારી લીધી હતી.

ભારતની ડ્રગ નિયામક સંસ્થાએ સ્વીકાર્યું છે કે રશિયામાં વિકસિત આ રસી સુરક્ષિત છે. આ રસી ઑક્સફર્ડ-ઍસ્ટ્રાઝેનેકાની કોવિશિલ્ડ રસીની માફક જ કામ કરે છે.

સાયન્સ જર્નલ 'ધી લૅન્સેટ'માં પ્રકાશિત રસીના અંતિમ તબક્કાની ટ્રાયલનાં પરિણામો અનુસાર સ્પુતનિક-V કોરોના વાઇરસ વિરુદ્ધ લગભગ 92 ટકા સુરક્ષા સુરક્ષા આપે છે.

ગુજરાતમાં કોરોના રસીકરણ : યુવાનોએ રસી લીધા બાદ શું કહ્યું?

ભારત માટે રશિયાના રાજદૂતે અગાઉ કહ્યું હતું, "સ્પુતનિક-Vની અસરકારકતા વિશ્વમાં સૌથી વધારે છે અને આ રસી કોવિડ-19ના નવા સ્ટ્રૅન વિરુદ્ધ પણ પ્રભાવિત હશે."

"આનું સ્થાનિક ઉત્પાદન પણ વહેલું શરૂ કરી દેવાશે અને તેને ધીમેધીમે દર વર્ષે 850 મિલિયન ડોઝ સુધી વધારવાની યોજના છે."

ભારતમાં કોરોના સામેની લડાઈમાં ત્રણ રસીઓ ઉપલબ્ધ થઈ ગઈ છે. સીરમ ઇન્સ્ટિટ્યૂટ ઑફ ઇન્ડિયા અને ઑક્સફર્ડ-ઍસ્ટ્રાઝેનેકાના સહયોગથી બનેલી કોવિશિલ્ડ, ભારત બાયૉટેકની કોવૅક્સિન અને રશિયાની...\n\ntl;dr:
કોરોના વાઇરસ સામે રક્ષણ આપતી રશિયાની સ્પુતનિક-V રસીના એક ડોઝની કિંમત 995.4 રૂપિયા નક્કી કરવામાં આવી છે.